સામાન્ય રીતે ચૂંટણીનાં પરિણામો બાદ કઈ પાર્ટીના કેટલા સંસદસભ્યો ચૂંટાયા છે અને તે કઈ મોટી પાર્ટીને ટેકો આપશે એની જોડ-તોડ કે સેટિંગ થતાં હોય છે, પરંતુ આ વખતની લોકસભાની ચૂંટણીના છેલ્લા તબક્કાનું મતદાન પણ હજી બાકી છે ત્યારે શરદ પવારના અત્યંત વિશ્વાસુ સાથીદાર BJPમાં જવાના છે એવી વાત જ મહારાષ્ટ્રના રાજકારણમાં વમળો સર્જવા માટે પૂરતી છે. એમ કહેવાય છે કે પ્રફુલ પટેલને પવારના ભત્રીજા અને રાજ્યના ડેપ્યુટી ચીફ મિનિસ્ટર અજિત પવાર સાથે જામતું ન હોવાથી તેઓ પાર્ટીને જય મહારાષ્ટ્ર કહેવાના મૂડમાં છે.